Nostradamus assenyala l'11 d'agost com a la fi del món.\n11 maig 2021 02:52\nAssumpta Bassa | 09 agost 1999\nMichel de Nostradamus. Un home que va fer història.\nEl nou mil·lenni. Semblava molt lluny però ara ja hi som a dues passes. S'ha de fer cas als pronosticadors?. Amb la calor i a punt d'entrar a l'agost, la febre s'ha incrementat i tothom hi diu la seva. Que ens depararà el futur?, El món s'acaba?. És necessari saber-ho perquè queden moltes coses a fer. L'arribada de l'11 d'agost encén els temors d'una manera exagerada. Per alguns serà una data més del calendari i pels qui tenen vacances serà un dia més de platja o d'excursió, altres, però, estan a l'aguait i han pres les seves mesures per si de cas les profecies es compleixen.\nDe de tot això el «culpable» l'hem de cercar segles enrere. Michel Nostradamus naixia el 14 de desembre de 1503. Metge, vident, astròleg, Filosòf, matemàtic, alquimista i autor de les Centúries, els vaticinis. Doncs la quarteta 72 de la desena centúria resa de la següent manera: «L'any 1999, setè mes, del cel vendrà el gran rei del terror. Ressuscitar el gran rei d'Angolmois abans o després de Mart i regnar per bona hora». O sigui, que segons Nostradamus en el setè mes vindrà alguna cosa del cel terrorífica. Quina serà aquesta cosa?.\nAl llarg del temps hi ha hagut molts d'estudiosos de les Centúries que diuen que aquesta profecia podria complir-se entre els mesos de juliol i octubre d'enguany, a causa de les diferències cronòlogiques de calendari de l'epoca respecte al calendari actual. Així queda oberta la possibilitat que la profecia coincideixi amb l'eclipsi de sol de l'11 d'agost. La quarteta 34a de la tercera centúria parla un altre cop del rei del terror, aquest cop com si fos un monstre: «Quan la falta de sol sigui. En ple dia serà vist, d'una altra manera se li interpreterà, Carestia no importa, ningú no ho haurà previst».\nUn dels personatges interessats en allò esotèric és el modista Paco Rabanne, que previsible ell, ha abandonat l'alta costura i s'ha llançat a un altre negoci. Va escriure un llibre interpretant la profecia en el sentit que seria l'estació russa Mir la que cauria en trossos el dia 11 d'agost i produiria la destrucció de París. I ell ja està fent les maletes per no ser-hi l'esmentat dia. Però des de temps bíblics han existit persones capaces de veure el futur, molts altres profetes.


Un cas de violència de gènere deixa un arrestat per drogues i el seu bar denunciat - Diari de Girona\nUn cas de violència de gènere deixa un arrestat per drogues i el seu bar denunciat\nLa Policia Local de Blanes va trobar-li 550 euros i 10 embolcalls de cocaïna preparats per vendre\neva batlle 21.11.2017 | 08:48\nEl material comissat. Ddg\nUn cas de violència masclista va acabar amb un arrestat per tràfic de drogues i el bar on treballa inspeccionat i denunciat per la Policia Local de Blanes. El detingut és un home de nacionalitat dominicana que té un bar a l'avinguda a Europa de la població.\nTot va començar amb una trucada que la Policia Local de Blanes va rebre aquest divendres passat pels volts de les deu de la nit, en la qual s'indicava que un home estava agredint una dona al carrer. Fins al lloc s'hi van desplaçar ràpidament tres patrulles de la Policia Local, que van assistir a la víctima, que és la parella del presumpte agressor i treballadora del bar de l'home.\nA la víctima, li van oferir assistència sanitària i psicològica pels fets. Respecte a l'agressor, va acabar detingut no només per un cas de violència domèstica, sinó per ser el presumpte autor d'un delicte tràfic de drogues, ja que quan els agents el van escorcollar, van trobar-se amb una sorpresa: portava 550 euros en bitllets al cim i a més, 10 embolcalls amb cocaïna, ja disposada per vendre. Per tot això, l'home va quedar arrestat\nDesprés d'aquest fet, els agents van decidir fer un dispositiu d'inspecció del bar que l'home regenta perquè sospitaven que hi podia estar venent droga.\nLa policia blanenca finalment va denunciar diverses irregularitats administratives al local. I també van constatar que hi havia clients que posseïen cocaïna. Per tot això, els agents va aixecar l'acta corresponent.\nLes noves Urgències de l´hospital Trueta registren 118 atencions el primer dia


Adara Molinero concursarà a 'GH VIP 7' | iNSTAGRAM\nAdara Molinero, cinquena concursant confirmada de 'GH VIP 7'\nAdara tornarà a la casa de Guadalix, 6 mesos després de tenir el seu primer fill\nper Beatriz Paricio Cabañas 04/09/2019 09:21h\nFalten dues setmanes perquè comenci ‘GH VIP 7’ i a poc a poc es van coneixent els nous rostres que formaran part del ‘reality’. L’última en confirmar-se com a concursant ha estat Adara Molinero, exconcursant de ‘GH 17’, que va resultar clau en la seva edició convertint-se en participant revelació, però que va resultar expulsada, deixant un mal sabor de boca als seus seguidors, que des d’aleshores sempre han demanat per activa i per passiva el seu retorn a la casa de Guadalix. Amb ella, ja són 5 els noms confirmats entre els participants d'aquesta edició, entre els quals es troben Dinio, Mila Ximénez, Anabel Pantoja i 'El Cejas'.\nEn un vídeo que Adara ha compartit al compte de Twitter oficial de ‘GH’, es dirigia als seus seguidors i anunciava: «Per fi entro a ‘GH VIP 7’. Moltíssimes gràcies per demanar-me una vegada i una altra. Gràcies de tot cor. Us estimo molt i espero comptar amb el vostre suport»\n‘Cazamariposas’ ha estat l’encarregat de revelar el nom de la nova concursant, per acabar amb les especulacions que apuntaven en direcció a Noemí Salazar, de ‘Gipsy Kings’. Adara Molinero entrarà a la casa de Guadalix només 6 mesos després de donar a llum el seu primer fill, que ha tingut amb el guanyador de ‘GH Revolution’ Hugo Sierra, amb qui manté una sòlida relació sentimental.\nLes confessions més íntimes de Mercedes Milá abans de tornar a la televisió


Àlex Susanna - El sonor silenci dels nostres compositors - Hänsel * i Gretel *\nARTÍCULOS HÄNSEL* Y GRETEL*\nDebates de Hänsel* y Gretel*\nDosier de credenciales\nÀlex Susanna – El sonor silenci dels nostres compositors\n* Del cicle : CONSTRUCCIÓ i CANSAMENT A LA BARCELONA CULTURAL\nCrec que un dels sectors de la nostra cultura on des de fa uns anys s’hi concentra una major creativitat és el de la mal anomenada música contemporània. Us imagineu l’absurd d’un novel·lista dient-vos que ell fa novel·la contemporània? Doncs això és el que a priori passa amb els compositors de la nostra època, i sens dubte aquest és el primer malentès que hem de desfer: tots els compositors vius, des dels més tradicionals fins als més experimentals, no fan altra cosa que música del seu temps. Tots ells són igualment contemporanis, cadascú a la seva manera.\nNomés així podem abordar la música del nostre temps a Catalunya sense tants prejudicis i adonar-nos que s’hi produeixen un parell de fenòmens del tot rellevants. Per una banda, una coexistència generacional que no es dóna en cap altra art: entre la generació dels més sèniors, tots ells en actiu, com ara Joan Guinjoan, Josep Soler, Xavier Benguerel -flamant premi Tomás Luis de Victoria, el més important de tot l’àmbit iberoamericà, que en anys anteriors ja havien guanyat tant Guinjoan com després Soler-, Jordi Cervelló o Mestres-Quadreny, i la dels més júniors, com Joan Arnau Pàmies, Raquel García-Tomás, Luis Codera, Joan Magrané, Oriol Saladrigues, Octavi Rumbau o Daniel Fígols, s’hi desplega un ventall generacional ben fecund, que aporta noms i trajectòries tan diverses com les de Carles Guinovart, Joan-Albert Amargós, Benet Casablancas, Salvador Brotons, Alberto Garcia-Demestres, Ramon Humet, Bernat Vivancos o Hèctor Parra, per esmentar només alguns dels noms més significatius, els quals conformen un panorama certament engrescador pel que fa a l’ambició i l’originalitat de les seves respectives obres.\nAra bé, més enllà d’aquesta feliç coincidència de fecundes generacions de compositors catalans en actiu, vull remarcar més específicament el talent i la projecció internacional dels nostres compositors més joves. Amb Parra al capdavant, són diversos -sense anar més lluny, els noms esmentats com a júniors- els qui estan perfeccionant els seus estudis en importants conservatoris estrangers, i molt notable el ressò que estan obtenint a nivell internacional, mitjançant encàrrecs musicals i guardons diversos de primer nivell.\nEn tenim plena consciència, però, de tot plegat a casa nostra? Llevat d’algunes honroses excepcions com les iniciatives d’Òpera de Butxaca i Nova Creació -amb projectes tan suggerents com “Dido Reloaded/Go Aeneas go” i “4 Carmens”- o el festival Sampler Sèries de L’Auditori, diria que gairebé gens, com tampoc d’allò que estan fent tots aquells altres compositors als quals abans m’he referit. La creació musical catalana actual és un dels nostres secrets més ben guardats. Crec que és doncs imperatiu que els nostres principals equipaments musicals -amb L’Auditori al capdavant, però no només- es converteixin en la casa de tots aquests compositors mitjançant una sostinguda presència d’obra seva en la programació regular de l’OBC i altres formacions, així com una decidida política d’encàrrecs i estrenes.\nUn darrer apunt: voleu dir que mitjançant un acord amb l’SGAE per difondre l’obra dels successius guanyadors del premi Tomás Luis de Victoria, no seria relativament fàcil que Barcelona es convertís, a més, en la capital de la música iberoamericana i recuperés així una capitalitat musical com ja l’havia tingut durant els anys de la República?\nÀlex Susanna (Barcelona, 1957) és escriptor, poeta i actual director de l’Institut Ramon Llull.\nPublished inARTICLES DE TOTS ELS CICLESConstrucció i cansament a la Barcelona cultural


REPORTERS DE SEGON! – D'ona en ona\nREPORTERS DE SEGON!\nDijous, 19 d’octubre els alumnes de segon de l’IES Biel Martí visiten IB3 i el Diari Menorca.\n·Mikel Ardanza · Menorca\nMolta sort, és la que hem tingut els alumnes de poder gaudir d’una sortida tan xula a IB3 i al Diari Menorca. Els alumnes varem partir des de l’institut direcció a Maó.\nEs vam dividir en dos grups que, posteriorment per damunt les 12:30 s’ajuntarien per anar a fer una volta per Maó.\nLa causa d’aquesta sortida és perquè els alumnes d’aquest institut fan una revista i volen aprendre’n de grans empreses sobre notícies.\nEn arribar al diari, varem anar a una zona on ens va acollir en Joan, el cap del sistema informàtic, que va ser qui ens va guiar durant tota la visita que va durar 1 hora i 15 minuts. Després varem passar a l’arxiu on hi ha tots els diaris des de 1950… Després varem anar a la rotativa, on és on s’imprimeixen els diaris. De record ens van donar el diari d’aquell dia. Gràcies!\nL’autobús ens va venir a cercar i vam fer canvi amb l’altre grup, que havia anat a IB3.\nA IB3 (al polígon) ens va acollir en David Marquès el director d’IB3 de Menorca, que va ser el qui el qui ens va guiar, juntament amb un altre. A IB3 també ens van dividir en dos grups. El primer va anar al plató .\nEn aquella sala ens va explicar que tenien focus perquè no veiessin ombres, vàries càmeres en diferent perspectiva i el teleprompter, un programa per facilitar l’explicació dels presentadors.\nL’altre grup va anar a la ràdio , que allà ens van explicar que hi havia un rellotge que permet saber l’hora exacta a les Illes Balears, també com funciona el panell de control, que és allà on es controla tot sobre la ràdio, i la peixera, una sala aïllada que és on es grava la veu amb micros i ho posen a la ràdio IB3 Menorca. Vam poder dir cosa. Ho va sentir tot Menorca! També van anar a la sala de control del plató, que són els que li diuen als presentadors si han de passar de notícia , etc.\nDe regal ens van donar una bossa impermeable amb un tupper i un boli. Gràcies.\nDesprés de les dues visites els dos grups ( el del diari i IB3 ) es van ajuntar i van fer una volta per Maó i varen tornar a Ferreries a les 13:50. La visita va ser molt xula!


Roser Suñé: “La Covid ha fet que tothom sigui més comprensiu amb algunes coses” | BonDia Diari digital d'Andorra.\nLa síndica general, Roser Suñé.\nDt., 09/03/2021 - 03:00\nRoser Suñé: “La Covid ha fet que tothom sigui més comprensiu amb algunes coses”\nLa síndica general repassa com s’ha viscut al Consell General aquest any de pandèmia i recorda com fins a la jornada prèvia a la commemoració del 27è aniversari de la Constitució es mantenien els actes previstos, si bé sense salutació i en un format més curt i reduït. Roser Suñé creu que es poden treure lliçons de la crisi tot i les dificultats.\nS’imaginava fa un any que passaríem per tot el que s’ha passat?\nNingú es podia imaginar que passaríem pel que s’ha passat. Crec que vam passar de la sorpresa inicial, i hi havia fins i tot l’ensurt per entendre el que suposava la malaltia i com gestionar-ho, a adoptar una mena de capacitat de resiliència per fer passar aquests mesos i buscar solucions per a la ciutadania.\nQuin record té del 13 de març de fa un any?\nEl recordo perfectament. El dia abans em vaig passar una part del vespre parlant amb persones del Consell General per saber quina part dels actes manteníem. A mi em tenia molt preocupada fer la recepció perquè és en presència de molta gent i em feia cosa. Ja s’havia eliminat la salutació i ja es volia fer tot més curt, però encara hi havia el dubte i més convenciment que s’havia de fer que no al contrari. I de cop, quan es declaren els casos ho vam anul·lar tot. Aquella sensació de tancar carpetes, anul·lar tot el que teníem previst i començar a entendre què havíem de fer.\nEs va aturar també l’activitat del Consell General.\nEs va suspendre l’activitat parlamentària, és a dir, es va posposar quinze dies tots els terminis de tramitació. El que sí que hi va haver van ser reunions, amb certa periodicitat, entre els presidents dels grups, que es van fer per Zoom una temporada, i a finals d’abril ja vam tornar a començar l’activitat.\nInicialment es va suspendre per 15 dies, s’esperava una resolució més ràpida?\nSí, i en aquells moments costava molt de dir ho hem de planificar a un any vista. Crec que aquesta ha estat una de les característiques de la pandèmia en el sentit que hem anat esgotant terminis pensant que s’acabaria. Tots dèiem que a l’estiu aniria millor i a la tardor tal, tots esperàvem les vacunes i tenir un període més normalitzat a l’hivern. I en canvi hem fet un any sencer amb dificultats, tot i que a Andorra la possibilitat de mobilitat ha estat més fàcil que en d’altres llocs.\nLa represa de l’activitat, però, va ser progressiva.\nSí, vam començar fent sessions parlamentàries amb la meitat de consellers, després les hem pogut fer ja amb la presència de tots perquè hem tingut la sort que hem pogut ocupar l’última part, i podem deixar un espai separat. S’ha activat una cosa que estava prevista però no s’havia activat i hem fet una suplència al reglament que permet la participació de consellers, per causes mèdiques, des de casa per mitjans telemàtics. S’han fet les compareixences, que les vam voler preservar ràpidament, on no hi pot haver més consellers que els que pertanyen a la comissió per mantenir les garanties de separació i amb tota la ventilació; les rodes de premsa les continuem fent amb presència telemàtica dels mitjans per evitar que hi hagi moviment de gent que no acostuma a estar al Consell de manera més periòdica.\nTambé s’ha vist afectat el funcionament dels grups parlamentaris.\nLes reunions s’han fet pràcticament totes telemàtiques. El contagi implica confinament, i aquest hauria estat per tot en algun moment.\nS’ha hagut de treballar i legislar amb molta rapidesa, i sobre qüestions noves com la regulació dels estats d’alarma i emergència o tot el tema dels ERTOs, es pot estar satisfet del resultat?\nCrec que sí. Vista la situació amb la qual es va treballar, almenys són lleis que la votació ha estat la que ha estat però en el procediment d’elaboració i en les discussions hi ha hagut participació de tothom. I han donat resposta a les necessitats de la ciutadania.\nEl fet de tenir aquest enemic comú com la Covid ha facilitat la feina a l’hora de fer la seva tasca d’arbitratge?\nL’ha modificat sens dubte. La pressió de la Covid ha fet que en alguns moments s’hagi de treballar modificant maneres de fer, i ha estat possible fer-ho. No ha tensionat. Crec que la Covid ha fet que tothom sigui més comprensiu amb algunes coses. Segurament, coses que haurien estat més complicades en algun moment, aquí s’han pogut fer amb més fluïdesa.\nCom s’ha gestionat a nivell dels treballadors del Consell?\nTenim la sort que tenim espais molt grans, amb molta separació. Durant el primer període vam fer torns, amb dos equips venint en diferents moments perquè no hi hagués cap confinament de tots. Quan s’ha recomanat que hi hagués més teletreball, algunes coses s’han fet a distància i també s’han compactat horaris perquè no hi hagués tants desplaçaments.\nAmb tot, algun treballador ha passat la malaltia.\nHem tingut tres casos, però que no es van contagiar aquí, sinó a altres llocs. I l’han passat bé tots, sortosament no hi ha hagut cap cas greu.\nLa Covid sí que ha impactat de ple en un dels objectius que es va fixar en assumir el càrrec com era el de continuar la tasca per obrir i acostar el Consell a la ciutadania.\nEl Consell continua estant present en la vida del ciutadà per la tasca legislativa que fa, però és veritat que obrir portes per fer-hi altres activitats no s’ha fet i hem d’esperar que la situació ens permeti el retrobament. Hem intentat estar presents amb tot el treball que es fa a la web i a les xarxes, però evidentment activitats presencials a dintre de l’edifici no es poden fer.\nQuina lliçó s’ha de treure de tot el que ha passat fins ara?\nPossiblement que hem de desenvolupar aquesta capacitat de resiliència davant l’adversitat i tenir capacitat d’entendre que les coses a vegades no són com volem, sinó com són, i que les hem de poder treballar a partir d’aquesta òptica. D’una cosa dolenta es fa difícil dir que se’n treuen lliçons, però sí que potser ens ha situat una mica en la nostra petitesa, i a dir que la natura té una dinàmica en la qual l’ésser humà de tant en tant ha de parar una mica i dir, atenció, que això és així i potser no podem anar a la velocitat que anàvem.\nI què en quedarà de tot plegat que es pugui aprofitar per a un futur?\nCrec que en quedarà hàbits higiènics, de mascareta amb constipat o de rentar-se les mans, en quedarà un teletreball, tot i que cal treballar més per entendre què vol dir teletreballar, que no vol dir estar tot el dia enganxat a una pantalla, sinó que s’han de crear dinàmiques diferents. I potser també en quedarà el posicionar les polítiques de sanitat en eixos bàsics de Govern a nivell de dinàmica de projectes.\nTambé més diàleg institucional amb tot el treball que es vol fer conjuntament amb Govern i comuns per abordar el futur.\nÉs una iniciativa que s’ha volgut fer compartida i a més consensuada per tirar endavant una reflexió que vagi més enllà de la batalla de si el pressupost destinat ha de ser més o menys. Una reflexió que va més enllà, sobre quines idees es podran desenvolupar en un futur. Per exemple com serà el model laboral d’aquí a 20 anys, o com serà el desenclavament d’Andorra i cap on el projectem. I escoltar experts en la temàtica que aportin aquesta capacitat de poder-hi reflexionar. Que després en surten idees concretes que es poden desenvolupar, perfecte. Sempre hem dit que aquest treball quedarà i qui vingui al darrere que n’aprofiti el que vulgui.\nAzaña i la malastrugança andosina\nEl Museu Nacional sempre torna


de novembre 2011 | ELS CINGLES DE BERTÍ\nErmita de St. Bartomeu de Mont-ras\nCapella que es troba a un extrem de la urbanització del Serrat, en el límit dels termes municipals de Bigues i Riells i de l'Ametlla del Vallès, en la vessant meridional del Puig-Graciós a la zona de la Vall Roja, a uns 510 metres d'alçada. És accessible a partir de la carretera de Sant Bartomeu, que és un trencant de la que va de l'Ametlla al Santuari de Puiggraciós.\nEdifici d'origen romànic, edificat al segle XII, consta d'una nau de planta rectangular dividida en quatre parts mitjançant arcs torals, i absis carrat a la zona de ponent. L'antiga porta romànica es troba al mur de migdia. Les reformes que van fer-se a l'ermita durant el segle XVII consistiren el la construcció d'una nova porta d'accés, de llinda plana, i de la d'un campanar d'espadanya amb dues arcades de mig punt al mur de llevant, on hi havia l'antic presbiteri. Al mur de llevant també hi trobem un petit ull de bou.\nPublicat per Jesús Cano Sánchez a 11/09/2011 1 comentari:\nDe què va? Bigues, L'Ametlla del Vallès, Patrimoni religiós, Romànic, Vall Roja


El Sideco Encamp perd per 4 a 0 amb el Doukas a la Champions | BonDia Diari digital d'Andorra.\nEls homes d’Òscar Guerrero ahir al Dais Sports Hall abans del partit contra el Doukas.\nDl., 23/08/2021 - 01:45\nEl Sideco Encamp perd per 4 a 0 amb el Doukas a la Champions\nRedacció / Foto: Sideco Encamp\nDesprés de donar la sorpresa dissabte i derrotar l’Apoel de Nicòsia de Xipre, en teoria el rival més fort del grup G de la prèvia de la Champions League, que es disputa al Dais Sports Hall d’Atenes, per 1 a 2 amb gols de Leo Alves i Saviola, el Sideco Encamp va caure ahir golejat per 4 a 0 davant el Doukas grec i ja no depèn d’ell mateix per superar la fase.\nEsperonats pel factor pista a favor, el conjunt grec va sortir amb molta força i encara no amb tres minuts de joc ja van obligar Rubio a intervenir en tres ocasions per desviar les rematades de Martins, Karavidas i Tsinas. La rèpica encampadana no va tardar a arribar i al minut tres i mig Zervas es lluïa a una rematada de Barbosa i repetia encara no un minut més tard a xut de Saviola.\nMalgrat l’intercanvi de cops, el domini i les ocasions més clares eren per als homes de Konstantinos Rouptsos. Així, poc després del minut vuit i en la jugada següent a què Saviola tornés a posar a prova el porter grec, Tsinas superava Rubio aprofitant una assistència de Karambelas.\nEl gol va tornar a activar els jugadors d’Òscar Guerrero, malgrat que ni Ouali ni Saviola, en dues accions gairebé consecutives, van poder batre Zervas. Fins al descans, joc trabat i cap oportunitat clara per a cap dels dos conjunts.\nAls vint segons de la represa, Tsinas, aprofitant en aquesta ocasió una passada de Karavidas, va ampliar l’avantatge per al conjunt grec. El gol tan ràpid va fer molt de mal als encampadans a qui, a més a més, els van començar a fallar les forces. Saviola es mantenia com a l’home més perillós, si bé no acabava de concretar les aproximacions a l’àrea rival. Per contra, els grecs, amb més tranquil·litat, s’acostaven amb perill als dominis de Rubio, i finalment, al 35, Karambelas anotava el tercer. Amb un Encamp ja rendit, Kondylatos, al 37, feia el 4 a 0 definitiu.\nAl final del matx, el capità, Carlos Barbosa, admetia que “a la segona part s’ha notat l’esforç que vam fer dissabte” davant l’Apoel, “perquè ens van desgastar molt i al final a poc a poc s’anava acabant la benzina”. Amb tot, Barbosa, va destacar que l’equip va “competir” al primer temps, on va “tenir ocasions”, i que arribarà amb tres punts a la darrera jornada, és a dir “amb opcions”.\n83 inscrits, al Vila d’Encamp\nEl Festival de Titelles d'Encamp arrenca amb els escolars\nEl misteri de la creu


Convocatòria 2015 del Concurs de Projectes d’Inclusió Alt Empordà – Pla d'Inclusió Social de l'Alt Empordà\nEl Consell Comarcal de l’Alt Empordà ha obert la convocatòria 2015 del Concurs de Projectes d’Inclusió Social a l’Alt Empordà amb l’objectiu de fer emergir iniciatives innovadores en l’àmbit de la inclusió i la cohesió social i finançar projectes en el territori. Aquesta iniciativa, que s’emmarca en el Pla d’Inclusió i Cohesió Social de l’Alt Empordà, té com a finalitat millorar les condicions de vida de la població de la comarca i reforçar la cohesió social.\nL’objecte del Concurs és atorgar ajut financer a projectes d’inclusió social a desenvolupar en els municipis petits i mitjans de la comarca durant l’any 2015. Es valoraran especialment aquells projectes amb perspectiva de gènere orientats a promoure la inclusió social d’infants, adolescents, joves i les seves famílies, i gent gran.\nEls àmbits d’aplicació preferent en què es podran definir els projectes d’inclusió social seran el formatiu i laboral, el residencial-habitatge, el relacional (xarxes de suport i treball amb la comunitat), i el de la ciutadania/població origen immigrant. El Concurs de Projectes d’Inclusió Alt Empordà ofereix als projectes premiats implementar la proposta de treball entre agost de 2015 i juliol de 2016 en un o més municipis de la comarca.\nEl termini de presentació de candidatures finalitzarà el dia 30 d’abril. Les sol·licituds s’han de presentar seguint els requisits de la convocatòria i els models normalitzats que trobareu en aquesta pàgina.


Pobra gent és el títol de la primera novel·la que va escriure Fiódor Dostoievski, que va escriure en el lapse de nou mesos. Publicat per primera vegada l'any 1846, va ser elogiat per l'influent crític Vissarion Belinski com l'iniciador de la literatura social i, entre d'altres, el va aclamar com el nou Nikolai Gógol. Tanmateix, Dostoievski va trencar amb ell poc després. Aquest llibre va ser inspirat en part per l'obra de Gógol del conte El capot; el protagonista masculí és un empleat exemplar. Aquesta novel·la està escrita en forma de cartes, de correspondència, entre els dos personatges principals. Igual que en El capot, la novel·la dóna compte de la dura vida de la classe amb pocs recursos a la Rússia de mitjans del segle XIX.\nObtingut de «https://ca.wikipedia.org/w/index.php?title=Pobra_gent&oldid=17599609»\nDarrera modificació: 11 oct 2016 a les 21:32


'Per lluir s'ha de patir' | Reusdigital.cat diari de Reus. Notícies i actualitat del Camp de Tarragona\n'Per lluir s'ha de patir'\nVicenç Redondo, que regenta una botiga de nutrició esportiva a Reus, exposa les claus de l'actual 'boom' del 'fitness'\n25 de Maig de 2016, per Marc Busquets\nRedondo, esportista i entrenador, ha obert recentment una botiga a Reus\n"Ensenyem la gent a menjar bé". Amb aquest objectiu, l'esportista i entrenador Vicenç Redondo ha obert un establiment de nutrició esportiva al raval de Martí Folguera, de Reus. Nutri-Complex Esport, però, "no és només una botiga", segons explica el preparador. De fet, hi ofereix altres serveis, tals com l'assessorament en matèria dietètica o la consulta d'un fisioterapeuta. Redondo s'ha posat en contacte amb Reusdigital.cat després de llegir el reportatge que el mitjà va dedicar al 'boom' dels negocis dedicats al 'fitness' a la ciutat. En aquella ocasió, la redacció del diari va intentar sense èxit aconseguir les opinions dels representants del sector instal·lats a la capital del Baix Camp. "Jo sí que vull parlar", exposa Redondo.\nPaciència, la clau per aprendre a menjar\n"El problema és que algunes botigues no assessoren adequadament els seus clients", revela Redondo, també amb una llarga trajectòria en el món de les arts marcials. De fet, l'impulsor de Nutri-Complex Esport indica que "hi ha botigues que proposen dietes als clients i no tenen la titulació per a això". "Jo no puc discutir la opinió d'un metge que ha aconsellat a un client que mengi això o allò altre", admet. Quin és el problema, doncs? "Sanitat no té els recursos necessaris per controlar el que passa", raona. En aquest sentit, Redondo apunta cap a altres mètodes de treball per descriure el seu dia a dia. "El primer que fem nosaltres és preguntar al client pels seus hàbits. Què menja, quines quantitats i quin esport fa", continua. La paciència és la clau de tot plegat, afegeix. "Si has guanyat 10 quilos en 2 anys no pots pretendre perdre'ls en un mes", subratlla.\nPer a Redondo, la raó per la qual han obert tants negocis de nutrició esportiva a la ciutat i al territori és "perquè la gent vol sentir-se guapa, i de pressa". "I que sigui barat", afegeix. Això, però, va en contra de les pautes saludables d'alimentació que tots hauríem de seguir. "Per lluir s'ha de patir. Demana temps i esforç, aprendre a menjar quan has adquirit mals hàbits", detalla. I, a més, n'hi ha que busquen un miracle. "Això que oferim és suplementació, i no pot suplir una dieta equilibrada", indica l'esportista i emprenedor. Així, la línia de productes que poden trobar-se a Nutri-Complex Esport van adreçats al client que busca adquirir "un millor estil de vida" i als atletes que s'entrenen durament "i prenen aquests productes per recuperar-se".\nLa necessitat d'una regulació estable\nPer tot plegat, Redondo creu que hi hauria d'haver una regulació estable i aplicable a tot l'Estat. "Hi ha distribuïdors que importen productes americans, i allà els processos d'elaboració i la normativa són totalment diferents", matisa. És per això que des de Nutri-Complex Esport es demana "prudència" a l'hora de cercar determinats suplements a Internet. "De vegades no tens cap garantia que allò que has comprat sigui de qualitat", diu. En el seu cas, Redondo ha optat per vincular-se amb un fabricant català, Megaplus. "Segueixen controls de qualitat i fem distribució al camp de Tarragona", explica.\nDe cara al futur, Redondo opina que hi haurà negocis del sector que hauran d'abaixar la persiana quan la bombolla del 'fitness' exploti o el negoci es reformuli. "Potser l'especialització serà la sortida per a alguns", pronostica. L'esportista, que també és l'impulsor d'Alyan, un club esportiu amb atletes de diverses disciplines (fisioculturisme, 'runners' i nedadors), pretén poder tirar tot tipus d'iniciatives que fomentin la pràctica de l'exercici combinada amb una correcta alimentació. Res de "miracles" ni de pressa, doncs. "Esforç i paciència", conclou. Com en tantes d'altres coses, el camí ha de ser llarg recorregut.


El CB Parets desapareix al derbi vallesà – Vallès Visió\nContractació del servei per a la producció dels informatius i altres serveis audiovisuals del canal públic del Consorci Teledigital Mollet, Vallès Visió (data publicació: febrer 2016)\nEl CB Parets desapareix al derbi vallesà\nPartit complicat pel CB Parets, que aquest dissabte ha rebut a casa el CB Granollers B. Els visitants no han tingut rival en el derbi vallesà. Des del primer minut de partit han començat a anotar i allunyar-se en el marcador, acabant el primer període amb el 9 a 17. Distància que augmenta a l’electrònic al segon quart: els blanc-i-blaus es posaven 15 punts per davant amb el 23 a 38.\nA la segona part, la cosa no ha canviat. La defensa tova dels paretans no ha pogut aturar l’embranzida del Granollers, que ha arribat a l’últim quart amb 18 punts de diferència amb el 30 48. Els homes d’Enric Núñez s’han posat les piles a l’últim període, però ja era massa tard. Tot i retallar 3 punts al marcador, l’esforç final no ha estat suficient per donar-li la volta al partit, que ha acabat amb un resultat final de 45 a 60. Amb aquesta victòria, el Granollers puja a la zona més alta de la taula de classificació, i el Parets es manté a mitja taula.\nEl proper rival del conjunt paretà serà l’AE Sant Andreu Natzaret. Els homes de Núñez tenen clar que tot i ser un equip que es troba a la part baixa de la taula, no s’han de relaxar si volen aconseguir la victòria a Badalona.\nÀmbit B30 (r)\nHora d'inici: 3:00\nHora d'inici: 3:30\nVallès Visió Notícies (r)\nHora d'inici: 4:00


Interior estudia aplicar mesures de control a les mesquites dins el Pacte Antiterrorista\nEl ministre de l'Interior, José Antonio Alonso, ha anunciat a Lleó que s'articularan mesures de control de les mesquites dins del Pacte Antiterrorista per evitar que la llibertat religiosa s'aprofiti per a finalitats terroristes. Alonso no n'ha volgut donar més detalls, però ha assegurat que aquestes mesures s'articularan en el seu dia normativament dins del Pacte Antiterrorista i, posteriorment, al Congrés dels Diputats. Alonso ha afegit que si algú no està d'acord amb el plantejament general que ho digui, referint-se així al Pacte Antiterrorista, que el president del govern convocarà aviat.\n03/05/2004 - 00.00 Actualitzat 04/05/2004 - 08.05\nEn la seva primera visita a Lleó com a ministre de l'Interior, José Antonio Alonso ha anunciat que s'articularan mesures dins el Pacte Antiterrorista per controlar que no s'aprofiti la llibertat religiosa a les mesquites o en altres llocs de culte per a finalitats terroristes. Alonso ha assegurat que a Espanya hi ha una llibertat religiosa que es deriva de la Constitució, segons la qual qualsevol persona pot dir el que vulgui en un determinat culte religiós. Alonso ha afegit, però, que això no significa que es pugui aprofitar per a finalitats il·lícites i, en particular, activitats terroristes. El ministre no ha volgut donar-ne més detalls, però ha assegurat que aquestes mesures s'articularan en el seu dia normativament dins del Pacte Antiterrorista i posteriorment al Congrés dels Diputats. Alonso ha anunciat també la creació d'un comitè per a l'exercici del comandament únic que coordinarà la Policia Nacional i la Guàrdia Civil. Aquest comitè el formaran el secretari d'estat de Seguretat, els directors generals de la Policia i la Guàrdia Civil i un responsable del Ministeri de l'Interior.


Sofia a la platja: de gener 2011\nExisteix un lloc que no existeix. Queda amagat entre el constant moviment de la ciutat de Barcelona. Imperceptible a ull nu, amagat rere una façana màgica de molts i molts anys enrere.\nÉs un espai on hom pensa, escriu, dibuixa, crea. Sí, és un lloc per a crear. On el constant i estressant moviment de la metròpoli deixa d'existir, i on el també constant -i a voltes igualment estressant- moviment de la teva imaginació no cessa mai.\nLa tranquil·litat i la serenitat s'apoderen de tu i permeten que, per uns moments, oblidis els neguits que dia a dia et persegueixen en la teva vida quotidiana. Uns neguits que, després de tot, conformen la teva vida. Uns neguits que en aquests moments aprens a gestionar, a oblidar si s'escau, i quan no, a repensar. D'alguna manera a re-imaginar. Perquè, de fet, és la imaginació la que ens porta cap a aquests neguits. És imaginar el futur el que fa que tinguem preocupacions respecte la nostra vida diària, però també és el que fa que tinguem inquietuds, i sobretot, il·lusions. I d'il·lusions n'hi ha de molts tipus; n'hi ha que l'únic que et fan fer és retrocedir, i que et recreïs en la nostàlgia del que 'hagués pogut ser' però que mai serà; però també hi ha les que, dia a dia, et fan avançar i que dónen sentit a aquella pregunta trampa: 'perquè em llevo cada matí?'.\nNo em llevo perquè 'hagi de' ... anar a la uni, a treballar o a veure algú, a fer alguna reunió o excursió. Hem llevo perquè em fa il·lusió el fet d'anar a aquests llocs, espais o compromissos, perquè aquests també són els que dónen sentit a la meva vida i perquè, en un futur, em faran altra volta més conscient, més lliure.\nLa consciència i la llibertat són certament dos temes molt recorrents quan escric i que possiblement més endavant desglossaré amb més o menys criteri i/o identitat; però val a dir que per a mi estan íntimament interrelacionats i que d'una manera o altra, amb la meva imaginació aconsegueixo convertir-los en neguits o il·lusions que, d'altra banda, també m'ajuden a tirar endavant dia a dia.\nExisteix un lloc que no existeix, on totes aquestes idees tenen cabuda i on la flama del pensament no s'apaga mai. Més enllà d'un lloc, un nom i un espai, és un món; assaborible amb tots els sentits, sempre a través de la consciència.\nEtiquetes de comentaris: Experiències, Filosofia


Castelló enceta la tercera campanya d'exhumacions amb l'objectiu de recuperar 42 cossos | Castelló Extra\nCastelló enceta la tercera campanya d'exhumacions amb l'objectiu de recuperar 42 cossos\nRuiz: “El fet de sumar la col·laboració de la Diputació de Castelló ens permetrà arribar més lluny i fer justícia amb més famílies”\nLa regidora de Memòria Democràtica de Castelló, Verónica Ruiz, ha visitat el cementiri civil de Castelló on han començat aquest dimecres els treballs de la tercera fase de les exhumacions. En aquesta primera jornada dels treballs per recuperar els cossos dels represaliats pel franquisme, Ruiz ha estat acompanyada pel President de la Diputació de Castelló, José Martí; la diputada provincial de Memòria Històrica, Tania Baños, i representants del Grup per la Recerca de la Memòria Històrica de Castelló.\n“El fet de sumar la col·laboració de la Diputació de Castelló ens permetrà arribar més lluny i fer justícia amb més famílies”, ha assegurat la regidora de Memòria Democràtica, qui ha recordat que aquest projecte de l’Ajuntament de Castelló va ser pioner en assumir amb fons propis les exhumacions i identificacions de les víctimes.\nEl consistori va iniciar el procés en l’any 2018 i ha completat ja dues campanyes. Ara, després de sumar al projecte el suport de la Diputació de Castelló, les exhumacions disposaran de la partida més important destinada fins ara a aquest tipus de treballs. El pressupost total per a aquestes actuacions és de 85.000 euros, els quals s’invertiran en excavacions i treballs arqueològics. També, s’inclouran un informe antropològic, un anàlisi genètic i el transport de les restes trobades.\nA la visita als treballs d’aquesta nova campanya que hui comença han acudit també l’edil de Transparència i Bon Govern, Ignasi Garcia, i la regidora de Cementeris, Isabel Granero. “Hui iniciem nous treballs en el cementeri civil de Castelló que busquen fer justícia i retornar la dignitat a les víctimes del franquisme i als seus familiars, és la nostra obligació i el nostre deure saldar aquest deute històric”, ha indicat Granero.\nPel que fa a la intervenció, l’objectiu és recuperar fins a 42 cossos de les files 4, 5 i 8 del cementeri. Com ha explicat el director de les excavacions, Miguel Mezquida, aquests treballs duraran vora set setmanes i començaran amb la delimitació de les fosses. Una vegada es determine l’ubicació dels cossos, l’equip de Mezquida retirarà la terra i extraurà les restes corresponents a cada víctima.\nDesprés d’agafar les mostres de cada cos, aquestes seran remeses a un laboratori per a procedir a l’anàlisis genètica, un resultat que tarda a arribar un any aproximadament. Cal recordar que el cementeri civil de Castelló es troba en un punt on el pas subterrani de les aigües del riu Sec desmineralitza les restes òssies, motiu pel qual es complica el procés d’extracció d’ADN dels cossos.\nPrecisament per avançar en aquest procés, l’equip que porta a terme les exhumacions al cementeri de Castelló compta amb materials per a prendre mostres d’ADN in situ als i les familiars que s’hagen sumat al procés en la última fase i el codi genètic dels quals no haja estat encara referenciat. En total, aquesta tercera campanya permetrà atendre les peticions de recuperació de les restes d’avantpassats de 20 famílies\nLes exhumacions de Castelló seguiran també un protocol específic per a previndre els contagis de coronavirus. Malgrat que, com explica Mezquida, les excavacions sempre han estat obertes al públic, enguany l’accés a la zona de treball estarà restringit i els i les visitants autoritzats hauran de respectar les distàncies interpersonals. L’equip de les excavacions ja treballa habitualment amb mascaretes per evitar contaminar les restes.


BOLLERIA , COQUES I PASTES DE FULL\nMini croissants i mini ensaïmades normals, de xocolata negre, blanca, de crema, brioixos.\nCoques de crema, de brioix, de nata i trufa, de llardons.\nPastes de full amb crema, cabell d’àngel, poma.\nQualsevol esdeveniment per petit o gran que sigui és bo per gaudir de la nostra pastisseria més petita.\nPasta de full amb fruita natural, gran varietat de rebosteria, pastes de te, lioneses de nata crema o trufa, i a la tardor les virutes de xocolata.\nA les nostres botigues també trobaràs un gran assortiment de pastes individuals de la pastisseria clàssica: bracets de nata, crema, saretes, búlgars, milfulles de crema, nata, tartaletes de pasta brisa amb crema i fruites, els clàssics xuxos de crema… o peces com el mousse de llimona individual, sacher, pasta d’ametlla amb nata o trufa, irlandès, el cardinal de nata amb xocolata desfeta, tots els gustos que et puguis imaginar en petits formats.\nPer gaudir dels principals esdeveniments, bateig, casaments, aniversaris, una trobada amb amics, qualsevol celebració és bona per gaudir d’un pastís artesà.\nEns adaptem a la teva necessitat, pastissos en forma de número, decorat infantil pels més menuts, pastissos amb fotografia, pastissos eròtics...\nTrobaràs des de el clàssic pastís massini, la gambeta de nata i iema cremada o pa de pessic amb trufa i crema cremada el pastís de sara o el tradicional pastís de Viena conegut com Sacher amb la millor cobertura de xocolata fent honor al mateix, als mousses menys dolços i més lleugers i un gust molt suau com el clàssic i refrescant de llimona o taronja i maduixa, de xocolata o 3 xocolates de crema de turró la nostra última novetat el mousse de iogurt amb brownie.\nA més a més a l’estiu trobaràs el bescuit glacé pastís gelat de bescuit amb turró de xixona.\nEL NOSTRE PASTIS DE LA CASA SANT JORDI\nPa de pessic, trufa, nata, crocant i turró de xixona, tot plegat cobert amb una capa superior de iema cremada.\nUna base fina de pasta de full amb crema cremada i fruites naturals, també amb fruits secs, i per als més dolços de nata amb fruites.\nOferim un ampli assortiment de pastisseria salada, canapès selectes (més de 12 varietats), pasta de full salada, pizza, coca d’escalivada i de carbassó, quirche-loraine, pastissos salats de tonyina, salmó, pernil ibèric, de gambes…, barra de truita i trena de brioix farcida, montaditos variats i també una gran varietat de mini entrepans de viena, brioix, xapates, croissants farcits.\nOferim servei de càtering per a particulars i empreses.


Els gegants Pere i Camí ja llueixen vestits nous - Revista Cambrils\nPublicat el Dilluns, 18 de març de 2019 11:28h\nLa presentació dels nous vestits dels gegants Pere i Camí es va fer el passat dissabte a la tarda | Berta Ruiz\nEls gegants cambrilencs Pere i Camí ja llueixen vestits nous. Aquest passat dissabte a la tarda es va fer l'acte de presentació del nou vestuari, amb una festa organitzada per la colla Gegantera Tota l'Endenga i el Departament de Festes de l’Ajuntament de Cambrils. La plaça de l'Ajuntament va ser l'escenari escollit per fer l'estrena en públic dels vestits confeccionats artesanalment pel Taller d’Escultura Casserras de Solsona, empresa que té gran experiència en el món geganter, tant en la construcció artesanal de gegants i d’elements festius com en la confecció artesanal dels vestits dels mateixos. El disseny dels vestits i les robes s’han mantingut fidels als vestits originals que portaven fins ara –dins la possibilitat de trobar les robes semblants–.\nDavant d'un nombrós públic molt familiar que es va aplegar a la plaça, hi va haver una ballada –juntament amb el Cabo Quiñones i els nanos de la colla gegantera– i es va repartir coca amb xocolata i refrescos per a tota la canalla. En acabar, els gegants es van tornar a col·locar al vestíbul de l’Ajuntament, on presideixen l’entrada a la Casa de la Vila.\nEnguany compliran 65 anys\nEls gegants Pere i Camí –que aquest desembre compliran 65 anys–, han renovat els vestits en dues ocasions. Ara ja estaven molt deteriorats i entre el Departament de Festes i la Colla Gegantera Tota l’Endenga es va creure convenient fer la renovació dels seus vestits. El Taller d’Escultura Casserras de Solsona ja va confeccionar els anteriors vestits del Pere i la Camí i va construir els altres gegants de Cambrils que formen part del seguici festiu cambrilenc.\nPere i Camí


L’ARTISTA JULIÀ PASQUAL CONSOLIDA LA SEVA COL•LABORACIÓ AMB ELS AMICS\nL’artista radicat a Girona, Julià Pasqual Fortea, ja fa un temps que ha vingut fent aportacions plàstiques per a diverses finalitats de recolzament de les activitats dels Amics de l’òpera de Girona.\nUNA TRAVIATA "A LA FRESCA", VISTA DES DE GIRONA\nEl dissabte 18 de juliol (coincidint en dia que havia estat tristament assenyalat en el país) s’oferia en una connexió simultània una de les darreres representacions de la temporada del Liceu d’aquest curs. Es transmetia “La Traviata” de Verdi, en diferit i en transmissió de TV3, oferta pel Canal 33 i , simultàniament, en connexió amb 14 punts de projecció pública en sengles ciutats de Catalunya.\nVam tenir ocasió de sentir la projecció feta a Girona. Un primer centre d’interès era veure com s’adequava una nova placeta de la ciutat, el Passeig Aristide Maillol (en mig del nou edifici de la Generalitat a Girona). Val a dir que el lloc resulta recollit i guarda bé el so, encara que l’aforament resulta limitat. Va resultar més o menys suficient per a la vetllada passada però segurament es va arribar al límit d’aforament. D’entrada s’havien posat 250 cadires, seients que es van ampliar una mica quan les places van anar quedant ocupades. Altre públic va estar-se dempeus o assegut a terra. Finalment, hi va haver algun moviment de gent que entrava i pel motiu que fos tornava a sortir. Fem l’estimació que pel recinte van circular unes 400 persones.\nCOMPLETAT EL PRIMER "BUS AMIC" PER "ANAR D'ÒPERA"\nCompletat en tres setmanes les places per la Lucia de Lammermoor.\nQueden algunes places per anar a la "Madama Butterfly" (Sabadell, 22-IV-2016) i a la "Flauta màgica" (Liceu, 23-VII-2016)\nANADES A L'ÒPERA EN GRUP OBERT. Temporada 15/16: Al Liceu i a Sabadell\nOrganitzarem des de l’Associació d’Amics de l’Òpera de Girona (AAOG) tres anades a veure òpera en directe a teatres relativament propers. Hem previst les obres i dies en funció de l’atractiu de l’obra i de la presumible facilitat de dia més assequible (per dia de setmana i previsió de disponibilitat d’entrades). No tenim d’entrada la certesa de comptar amb suficents entrades però com que ens movem amb molta antelació i en un grup organitzat, esperem tenir èxit (veureu mésw avallles precaucions previstes ple cas de no obtenir prous entrades) Les obres seran:\n- LICEU: Lucia de Lammermoor [la bogeria del belcanto]. Dia previst 11-XII-2015: divendres, a les 20h. i fora d'abonament). Durada de l’espectacle de 3 hores.\n- SABADELL: Madama Butterfly [potser la més emotiva de la lírica]. Dia previst divendres 22-IV-2016). Ho solen fer a les 9 del vespres. Durada estimada 2h i 45’\n- LICEU: La flauta màgica [la més mágica de totres les òperes] (dia previst dissabte 23 de juliol-2016, a les 20 h). Durada de l’espectacle: 3 hores.\nEvuidentment, cap dels títols té cap desperdici i són tots del gran repertori i enorme popularitat.\nFESTIVALS GIRONINS D’ESTIU (2).\nA mesura que la primavera s’ha ant consumint els responsables respectius han anat presentant públicament els festivals de música estiuencs de les nostres contrades. Amb data 25-IV ja vam comentar les ofertes dels més matiners. Ara continuarem amb, també, interessants programes al nostre abast. Destacarem en especial, tal com és propi d’aquest butlletí, les ofertes líriques i basades en el protagonisme de la veu.\nUNA MOLT DIGNA TURANDOT AL MUNICIPAL DE GIRONA AMB PRESÈNCIA DE L’AAOG\nEl diumenge 3 de maig es va representar al Teatre Municipal de Girona la Turandot de Puccini. L’obra és mítica per inacabada i per la dificultat tant vocal com escènica que sol implicar. Els Amics de l’Òpera de Girona (AAOG) van intervenir en la fase prèvia amb una xerrada de presentació que ajudés a situar l’obra.\n<<< Pàgina 21 | 22 | 23 | 24 | >


El Mercat obre les seves portes als professionals de Viridalia\nEl Mercat de Flor i Planta Ornamental de Catalunya prenem part en l’edició d’aquest any de VIRIDALIA, les jornades de portes obertes de vivers i comercialitzadores que tindran lloc els dies 5, 6 i 7 de juny.\nEl Mercat serem el punt de partida d’aquestes visites que conviden els professionals del sector a conèixer de primera mà els productes ornamentals d’obtentors, horticultors i comercialitzadors que es troben al Maresme.\nAl Mercat mostrarem l’amplíssima oferta de flor, planta i complements amb què comptem a la sala de Venda Directa, i a més, exposarem el producte dels 23 socis productors adherits a la marca de qualitat CULTIU D’AQUÍ.\nAprofita l’oportunitat que et brindem i vine a visitar el Mercat i els vivers d’alguns dels nostres socis!\nArranjada la illeta de l’entrada de Vilassar\nDins del conjunt d’accions de manteniment que du a terme el Mercat de Flor, s’ha dut a terme diferents arranjaments als espais enjardinats que envolten tot l’edifici principal. El més destacat ha estat el reacondicionament de la illeta ubicada al costat de les barreres de pas del cantó de Vilassar de Mar.\nS’ha netejat i podat el chamaerops, la thuja i la cyca, s’ha reduït el perímetre de la cortaderia i netejat el conjunt del parterre. S’ha instal·lat de nou el sistema de reg, s’ha tapat amb tela antigerminant per recobrir l’espai, i embellir-lo, amb escorça.\nEls treballs els ha dut a terme l’entitat CEO Maresme, actual responsable de la jardineria del Mercat, i ha comptat amb la col·laboració de Terres Boix, qui ha donat els substrats i les escorces per fer-los possibles.


Qualsevol ciutadà pot denunciar un delicte ecològic de manera senzilla\nEl paràgraf tercer de l’article 45 de la Constitució es refereix als tres tipus de responsabilitats- administrativa, civil i penal- que poden derivar-se d’un dany al medi ambient. Així, en funció de l’origen de la norma infringida, el règim regulador serà diferent, tant en el procediment a seguir com en les seves conseqüències. La responsabilitat penal i administrativa es caracteritzen per la seva finalitat sancionadora, mentre que la responsabilitat civil té una finalitat reparadora.\nQuan es parla expressament d’un delicte, en aquest cas contra el medi ambient, la qual cosa ja es coneix com a “delicte ecològic” o “ecodelito”, la normativa que ho regula és el Codi Penal. En aquest sentit, el nou Codi Penal, amb l’entrada en vigor al maig de 1996 de la Llei Orgànica 10/95, defineix com a delictes diverses desenes de conductes greus contra el medi ambient. Aquest canvi normatiu ha suposat una millora substancial pel que fa a l’anterior Codi, en el qual molt pocs comportaments greus eren considerats delicte, i les penes previstes eren tan baixes que els seus infractors incorrien en elles sabedors de les seves escasses conseqüències. Així doncs, el Codi Penal sanciona els delictes ecològics que suposin danys a l’ordenació del territori o urbanístics, els recursos naturals i el medi ambient, la flora i fauna, així com aquells derivats de l’energia nuclear i les radiacions ionitzants, els incendis forestals i altres delictes de risc.\nEl càstig per haver comès un delicte ecològic pot conduir a presó o a l’arrest de finalització de setmana El càstig per haver comès un delicte ecològic pot conduir a presó o a l’arrest de finalització de setmana. La majoria de les penes de presó oscil·len entre el mínim de 6 mesos, fins a 2, 3, 4 o fins i tot 9 anys en alguns supòsits. L’arrest de finalització de setmana, establert per exemple per al delicte d’abocaments tòxics, consisteix en la privació de llibertat durant 36 hores del cap de setmana. La pena de multa, que està inclosa en gairebé tots els delictes contra el medi ambient, es basa en la imposició d’una sanció monetària. L’article 88 permet que es puguin substituir les penes de presó que no excedeixin d’un any, i fins i tot, amb caràcter excepcional, les que no excedeixin de dos anys, per arrest de finalització de setmana o multa. Aquest fet pot portar, com critiquen diverses associacions ecologistes, al fet que els delinqüents ambientals segueixin preferint cometre els delictes, ja que en la majoria dels casos les poden abonar sense dificultat. Altres penes consisteixen en la inhabilitació especial per a ocupació o càrrec públic.\nMoltes de les conductes contra el medi ambient que no són delicte poden ser infraccions administratives i, per tant, ser susceptibles de denúncia i sanció. Amb una denúncia administrativa es comunica uns fets que atempten presumiblement contra les lleis amb la consideració expressa d’infracció administrativa. En aquest cas, és l’autoritat administrativa competent, normalment l’Agència o Conselleria de Medi ambient, l’Ajuntament o alguns òrgans de l’Estat com les confederacions hidrogràfiques, la que imposarà unes sancions administratives si escau, normalment multes pecuniàries, encara que també poden imposar-se altres mesures, com a suspensió d’activitats, retirada de llicències, etc. Si la infracció administrativa és comesa en l’exercici de l’activitat empresarial, la responsabilitat jurídica recau en la pròpia empresa, a diferència de la responsabilitat penal, que ho fa en la persona que ha comès el delicte. Així mateix, molts dels delictes ecològics es distingeixen de la simple infracció de la legislació ambiental només per l’especial “gravetat” que tenen, la qual no sol ser fàcil de determinar.\nPresentació de denúncies i querelles\nQualsevol ciutadà pot efectuar una denúncia per un delicte contra el medi ambient davant l’autoritat competent, sense que hagi de pagar quantitat alguna ni suposi més participació en el possible procediment, tret que la seva implicació li portés a ser citat com a testimoni. Per la seva banda, la querella és un tipus de denúncia subjecta a certs tràmits especials i costa diners, i qui formula l’acusació pren part activa en el procés. Per això, la querella és més indicada quan es tracta de casos greus en el qual interessa intervenir activament o quan se sospita d’una possible passivitat dels òrgans judicials.\nEn el cas de les denúncies, tant administratives com a penals, la seva presentació és senzilla, podent ser fins i tot verbals, encara que es recomana que es realitzin de manera escrita. La denúncia pot presentar-se davant el Jutjat, la Fiscalia, els Cossos o Forces de Seguretat de l’Estat o de les comunitats autònomes, i eventualment, davant algun òrgan administratiu. Per la seva banda, els experts recomanen presentar-la al més aviat possible només si s’estan produint els fets delictius, quan calgui prendre mostres amb celeritat o quan convingui adoptar alguna mesura preventiva especial. Si no és així, és preferible esperar el temps necessari per formular la denúncia, tractant de concretar el màxim possible, amb el major nombre de dades i proves possibles, i davant l’òrgan més adequat.\ndelicte ecològic multas-ca penas-ca


Banyoles viurà aquest dissabte una nova edició de la Festa de Sant Antoni dels Paletes\nUn any més, l'equador del mes de juny ens portarà, aquest dissabte, la Festa de Sant Antoni dels Paletes a la ciutat de Banyoles. Treballadors i empreses del ram de la construcció de la comarca del Pla de l'Estany tornaran a sortir el carrer per celebrar la seva festa patronal amb diverses propostes.\nL'Esplai Sant Pere gestionarà íntegrament el Casal d'Estiu de Cornellà del Terri, per primera vegada\nL’Esplai Sant Pere, el grup escolta de Cornellà del Terri, seran els encarregats de gestionar íntegrament el casal d’estiu municipal. Ja fa anys que estan implicats en l’activitat, però fins ara s’encarregava de la gestió el Consell Esportiu del Pla de l’Estany.\nEn marxa les obres per estabilitzar el talús del Clot de Melianta\nLes obres per refer i estabilitzar el talús del Clot de Melianta ja estan en marxa. Des de la setmana passada, les màquines ja treballen en aquesta esperada actuació que s’ha anat retardant per falta de finançament i que finalment ha estat possible gràcies a dues subvencions de l’ACA i del Departament de Governació de la Generalitat.\nPàgina 66 de 138


Obert el termini de sol·licitud d'Escoles Esportives Municipals\nDes del dijous 1 de juny queda obert per a tots els centres escolars el termini de sol·licitud per al curs 2017-18 de les Escoles Esportives Municipals, organitzades per la Fundació Esportiva Municipal (FDM) en col·laboració amb les federacions esportives autonòmiques. Aquest programa és la porta d’entrada a l’esport per a escolars d’entre 4 i 18 anys, i compta amb el 10% de les seues places becades per a menors en risc d’exclusió social. La FDM ofereix 24 disciplines esportives en un programa en el qual es garanteix la qualitat de l’ensenyament. En el passat curs van participar 6.500 alumnes.\nLes Escoles Esportives Municipals consisteixen en un programa d’actuació sobre la població escolar que facilita la iniciació a la pràctica esportiva, amb els beneficis que comporta per a la salut i, a més, inculca els valors que l’esport transmet.\n“És molt important fomentar els hàbits saludables des de xicotets. Amb les escoles esportives volem que tots i totes tinguen garantit l’accés a la pràctica esportiva, a la formació en els valors de l’esport i a l’adquisició d’hàbits saludables”, ha declarat Maite Girau, regidora de Sanitat, Salut i Esports de l’Ajuntament de València.\nL’activitat de les Escoles Esportives Municipals es realitza en els centres escolars en horari no lectiu entre octubre i maig, s’adapta en coherència a les necessitats i el desenvolupament de cada etapa educativa, tant en Infantil, com en Primària i Secundària. A més, la Fundació Esportiva Municipal garanteix seguretat i qualitat educativa amb la presència de professionals amb la preparació adequada per a dirigir les diferents activitats, així com totes les assegurances necessàries.


castanyada | Escola Sant Miquel d'Ascó\nPublicat el 2 novembre 2007 per Josep M. Raduà Serra\nHi ha hagut una bona participació d’alumnes en l’exposició que s’ha fet enguany a l’escola en motiu de la Castanyada i que s’ha titulat “El moniato eixerit”. Hem vist moniatos fent de castanyera, de perruqueres, de mestres i alumnes, de … Continua llegint →\nPublicat el 1 novembre 2007 per Josep M. Raduà Serra\nLa festa de la Castanyada a l’escola ha consistit, com és costum, en menjar-nos una paperina amb les castanyes que al llarg del matí havien passat a recollir les Castanyeres de l’escola (alumnat de 6è) per torrar-les. Després de menjar-nos … Continua llegint →\nPublicat el 29 octubre 2007 per Josep M. Raduà Serra\nAquest és el programa de la Castanyada al CEIP Sant Miquel. Dilluns, 29 d’octubre Els alumnes portaran a l’escola el treball per l’exposició “El moniato eixerit”. Dimarts, 30 d’octubre Els alumnes de Cicle Inicial faran panellets. Dimecres, 31 d’octubre Pel … Continua llegint →


Dansa València - ThisProjectWorks dissenya el cartell de Dansa València 2019\nThisProjectWorks dissenya el cartell de Dansa València 2019\nEl cartell de la XXXII edició de Dansa València és una imatge creada per l'estudi de disseny i comunicació ThisProjectWorks. Des de l'organització del festival es va traslladar a l'estudi que el focus del projecte havia d'estar centrat en el moviment com a element que cal destacar en el treball.\nThisProjectWorks ha compost una imatge que recrea la repetició i el ritme en el moviment d'un cos que desafia la gravetat, i que juntament amb l'ús tipogràfic aconsegueix imprimir dinamisme i energia a la composició, valors que el projecte havia de transmetre, a més de contemporaneïtat i excel·lència.\nEl cartell destaca l'eix vertebrador d'aquesta edició amb el lema 'Sona Dansa'. "L'objectiu era trobar una imatge que donara visibilitat a un festival actual. Un cartell que recollira la diversitat de formes d'expressió de la dansa", ha explicat sobre aquest tema la directora del festival.


Fenologia i Meteorologia a l'Alta Segarra: de juny 2013\nJuny i juliol, ni dona ni cargol\nPublicat per Josep Raich Duarri a 10:32 Cap comentari:\nPer Sant Pere i per Sant Pau la sargantana surt del cau\nEl dia ha començat força tapat, amb núvols baixos freqüents i amb alguna clariana. Durant el matí s'han anat desfent però han aparegut bandes de núvols prims que entraven des del nord i que anaven circulant pel cel sense cap més conseqüència, però han deixat un migdia i tarda força tapats, amb algunes clarianes i amb mala visibilitat en general. La situació ve dominada per un anticicló atlàntic potent que ens envia una massa d'aire fresc des del nord, i així continuarà la situació durant el cap de setmana amb temps estable però amb alguns núvols que no deixaran precipitacions. A partir de dilluns la situació canvia i començarà a entrar una massa d'aire molt càlida d'origen africà sobre la península, amb temperatura cada cop més alta i temps absolutament estable. Sembla que la calor pot ser intensa a partir de mitjans de la setmana vinent.\nLes temperatures màximes del dia s'han situat entre els 24 i 28ºC, mentre que les mínimes han anat entre els 11 i 14ºC, amb vent fluix de mestral tot el dia.\nFenomens observats: rosada, boirina, tempesta, pluja\nAl juny, les mosques com el puny\nAvui hem tingut un dia ben assolellat a primera hora, malgrat que a mig matí ens han entrat alguns núvols baixos que s'han desfet abans de migdia. De cara a la tarda el temps ha estat assolellat fins que han començat a créixer núvols de tempesta cap al nord-est que han mig tapat el cel, sense més conseqüències a la nostra zona. Demà el temps serà estable, amb temperatura similar a la d'avui, i com a molt hi haurà creixement d'alguna nuvolada a la tarda a zones de muntanya. Sembla que el temps estable i tranquil es pot perllongar el cap de setmana i la setmana vinent, amb un progressiu aument de temperatures, de manera que a finals de la setmana vinent la temperatura podria ser molt càlida.\nLes temperatures màximes d'avui s'han mogut entre els 25 i 29ºC, mentre que les mínimes han oscil·lat entre els 9 i 12ºC, amb humitat moderada, visibilitat regular i vent fluix en règim de marinades.\nPel juny, de tres vestits, posa-te'n un\nEl temps avui ha estat molt semblant al d'ahir, amb sol i alguns núols baixos a l'est del país. A nivell general seguim sota el domini d'un anticicló potent situat a l'atlàntic que ens envia un flux de vent del nord, fresc i que provoca aquest tipus de temps caracteritzat pel sol a l'interior i Pirineu, i núvols baixos prop del mar. La previsió per la resta de la setmana ens indica continuació del mateix temps, amb sol, alguns núvols baixos i sol a la major part del país amb temperatures que continuaran sense ser gaire altes. Dijous ens afectarà un petit embossament d'aire fred en alçada que podria provocar tempestes a les comarques gironines i del nord, però no sembla gaire possible que això ens acabi arribant a la nostra zona. Potser la setmana vinent la temperatura pugi més i l'ambient estiuenc sigui més marcat, sense veure's de moment cap onada de calor.\nLes temperatures màximes d'avui han pujat una mica i s'han situat entre els 24 i 26ºC, mentre que les mínimes s'han ubicat entre els 7 i 10ºC, amb vent fluix de mestral, humitat alta a primera hora i moderada la resta del dia, i bona visibilitat.\nAvui hem tingut un dia de temps ben estable a tot el país, fet que s'ha traduit amb domini del sol a la major part de territoris, tot i que els núvols baixos han estat presents cap a l'est del país sense més conseqüències. Aquesta nit hi tornarà a haver núvols baixos a la meitat est del país, amb cel sere a la resta i temperatures un cop més baixes per l'època, mentre que demà la situació serà de nou de domini de l'estabilitat, un dia molt semblant a avui. De cara a la propera setmana no s'esperen massa canvis tret del pas d'un front dijous a la tarda que podria portar alguns ruixats, i sembla que la temperatura continuarà suau fins a final de mes, inferior a l'habitual per l'època.\nLes màximes d'avui s'han mogut entre els 22 i 25ºC, mentre que les mínimes han oscil·lat entre els 4 i 9ºC, amb vent moderat al matí i fluix a la tarda de mestral, baixa humitat i visibilitat bona.\nJuny fred, mata l'espelt\nDilluns 17 de juny: el dia va ser insegur amb ruixadets febles a ponent, degut a l'acostament d'un embossament d'aire fred des de l'Atlàntic que encara no ens afectava:\nDimarts 18 de juny: la inestabilitat va ser acusada sobretot a l'oest del país, amb tempestes que varen ser fortes però no ens van arribar a afectar. En aquesta imatge de la tarda a Castellfollit de Riubregós es veu un cel ben amenaçador, tot i que al final no va arribar a descarregar:\nDimecres 19 de juny: l'embossament d'aire fred del dia abans ja es va retirar, i va quedar un cel poc núvol, amb molt bona visibilitat i vent destacable de mestral:\nDijous 20 de juny: va continuar el temps més aviat poc núvol i amb vent de mestral que portava baixa humitat i bona visibilitat:\nDivendres 21 de juny: a poc a poc el cereal va madurant, tot i que el temps ennuvolat d'alguns dies i les temperatures no gaire altes n'alenteixen el procés. En aquesta imatge feta a la tarda prop de Conill es pot apreciar el bon aspecte dels camps:\nDissabte 22 de juny: i de la mateixa manera que en el cereal avança el cicle i aquest ja es troba proper a la seva fi, en d'altres espècies com ara la maleïda (Linum suffruticosum), ha arribat l'hora de la floració, més espectacular que altres anys degut a les pluges abundants dels darrers mesos:\nDiumenge 23 de juny: a primera hora del matí hi havia cel serè i molt bona visibilitat al capdamunt de la serra del Port del Comte (Solsonès i Alt Urgell), posteriorment s'ha tapat ràpidament per l'arribada d'un front fred poc actiu:\nPublicat per Josep Raich Duarri a 17:28 Cap comentari:\nPel juny segaràs, i pel juliol batràs\nA l'estiu, la formiga surt del niu\nJuny assolellat i ben tronat, any de molt vi i molt blat\nEn la jornada d'avui el temps ha estat insegur a primera hora del matí, amb força núvols i alguns bancs de boira, però a partir de mig matí s'han trencat els núvols, quedant un migdia i tarda en general assolellats, tot i que amb alguns intervals de núvols més aviat decoratius. Aquesta nit hi haurà intervals de núvols i de cara a demà ens afectarà un front fred amb un petit embossament d'aire fred en alçada, la qual cosa ens portarà inestabilitat i tempestes irregulars, localment una mica fortes de cara al migdia i tarda però que no cauran a tot arreu. Dissabte i diumenre s'haurà allunyat el front i ens afectarà una entrada d'aire fresc, amb sol i alguns intervals de núvols baixos, i amb temperatures que no seran massa caloroses. De moment segueix sense veure's calor d'estiu, i les temperatures es mantindran suaus uns uants dies més.\nLes màximes d'avui s'han situat entre els 20 i 25ºC, mentre que les mínimes han oscil·lat entre els 9 i 11ºC, amb vent fluix de mestral, humitat baixa i bona visibilitat.\nAvui el dia ha començat força tapat per boires altes a tota la Catalunya interior, boires que han durat fins a mig matí, però que abans de migdia s'han anat desfent tot quedant un dia assolellat,tot i que amb intervals de núvols, sense precipitacions. L'embossament d'aire fred que ens va portar la inestabilitat d'ahir s'ha allunyat cap al sud de França i ara ens afecta de manera molt indirecta. Aquesta nit es presenta molt fresqueta i amb pocs núvols, mentre que demà seguirà el temps estable amb alguns núvols poc importants. De cara a divendres torna a incrementar-se notablement la inestabilitat, amb ruixats i tempestes que cauran a força indrets i que seran localment una mica intenses, mentre que el cap de setmana s'estabilitza de nou, amb temperatures no massa caloroses per l'època.\nLes temperatures d'avui han estat més baixes que en dies enrere, i les màximes s'han mogut entre els 20 i 24ºC, mentre que les mínimes s'han situat entre els 10 i 12ºC, amb vent fluix de mestral, humitat moderada i bona visibilitat, tret de primera hora del dia que era dolenta.\nFenomens observats: pluja, pluja de fang, tempesta\nJuny fred, sol contentar a poquets\nEl dia ha estat molt tapat, tot i que amb alguna clariana, i amb ruixats a la nit i matinada, que en general no han estat aire importants a la nostra zona i han anat acompanyats de fang, mentre que a la tarda ha caigut algun ruixat dispers i poc important. Al final l'embossament d'aire fred no ens ha afectat del tot i ha descarregat amb més força cap a ponent, amb tempestes i pedregades. La previsió indica risc de ruixats encara aquest vespre i nit i durant el dia de demà, que sembla que no haurien de ser gaire intensos. Demà tindrem un dia variable amb algunes clarianes i risc de xàfecs irregulars, mentre que en propers dies la pertorbació s'allunya i el temps s'estabilitza, amb temperatures no massa altes.\nPel que fa a les temperatures d'avui, les màximes han baixat força i s'han donat valors entre els 22 i 27ºC, mentre que les mínimes s'han mogut entre els 15 i 18ºC, amb vent moderat sobretot al matí i migdia de direcció entre sud i est. La visibilitat ha estat regular.\nAvui hem tingut un dia ja força més insegur que no pas els darrers, i ja des de la matinada hi ha hagut alguna tempesta local i de poca importància però que ens ha afectat de ple, i el dia ha continuat força tapat tot i que amb algunes clarianes, i amb gotes que s'anaven escapant, ben brutes de fang ja que la massa d'aire que ens afecta prové del nord d'Àfrica. Aquesta nit augmenta més la inestabilitat i les tempestes podrien ser fortes a ponent i Pirineu occidental, i no és clar si arribaran a la nostra zona i amb quina intensitat, en aquest sentit hi ha molta discrepància entre els models. El que està ben clar és que la temperatura baixarà i força, per uns quants dies, amb temps lleugerament variable.\nLes màximes d'avui s'han situat entre els 26 i 31ºC, amb mínimes entre els 13 i 17ºC, amb humitat baixa, visibilitat regular i vent moderat amb algun cop fort del sud-est.\nDilluns 10 de juny: el dia va ser molt tranquil, amb sol i alguns nuvolets de tarda com els que es veuen a la imatge damunt del Pirineu. Com es pot veure, els camps de cereals canvien de color a poc a poc:\nDimarts 11 de juny: tal i com s'ha comentat a la foto anterior, els cereals van canviant de color, i és que el seu cicle vegetatiu avança. En aquesta imatge s'aprecia un grup d'espigues de blat ben inflades i granades, tot i que encara verdes:\nDimecres 12 de juny: en aquesta imatge feta a la tarda als plans de Conill s'aprecia un cel amb quatre núvols provocats per la mateixa calor. El dia va tornar a ser estable, típic de l'estiu:\nDijous 13 de juny: aquell dia hi va haver una mica d'inestabilitat, amb creixement de nuvolades i alguns ruixats a la tarda. En aquestra imatge s'aprecien restes de les encluses de les tempestes que es formaven a ponent:\nDivendres 14 de juny: de nou el temps va tornar a ser estable, amb sol i pràcticament cap núvol:\nDissabte 15 de juny: va continuar l'estabilitat marcada amb sol, alguns núvols poc importants a la tarda i bona visibilitat en general, com aquesta imatge des de Conill cap al nord:\nDiumenge 16 de juny: el matí ha començat força estable i tranquil, amb sol i alguns núvols poc importants, amb poca humitat i bona visibilitat:\nPel juny, l'albercoc en vuit dies és groc\nAl juny, les faves al puny\nNoguera (Juglans regia): S'observen brots de fins a 40 cm, en ràpid creixement una setmana més, i flors femenines de fins a 1 cm.\nLledoner (Celtis australis): Fruits de 1 cm de tamany i encara verds i brots de fins a 18 cm de longitud.\nRoure de fulla petita (Quercus faginea): S'observen brots de fins a 12 cm de longitud amb gran quantitat d'agalles, mentre que els fruits incipients tenen 1 mm de tamany.\nOm (Ulmus minor): Brots de fins a 6 cm de longitud.\nAmetller (Amygdalus communis): Ametlles encara verdes de fins a 2,8 cm de longitud, i brots de fulles de fins a 9 cm de longitud.\nCarrasca (Quercus rotundifolia): S'observen brots de fins a 8 cm de longitud en molt ràpid creixement, i els fruits tenen un tamany de 1 mm.\nGarric (Quercus coccifera): S'observen brots de fins a 5 cm de longitud, mentre que els nous fruits de l'any tenen 1 mm de tamany.\nAranyoner (Prunus spinosa): Els fruits (aranyons) tenen uns 5 mm de tamany, mentre que els brots tenen fins a 8 cm de longitud.\nArç blanc (Crataegus monogyna): Fruit de 5 mm, i brots de 3 a 9 cm de longitud.\nEsbarzer (Rubus ulmifolius): Brots de fins a 13 cm de longitud, s'observen les inflorescències però encara són tancades.\nLligabosc (Lonicera etrusca): Brots d'entre 3 i 15 cm de longitud, plena floració.\nGessamí groc (Jasminum fruticans): Queda un 20% de flor oberta, amb brots de fins a 4 cm de longitud.\nTimó (Thymus vulgaris): Floració acabada.\nArgelaga (Genista scorpius): Fruits de fins a 3,5 cm de longitud, i amb brots foliars de fins a 4 cm de longitud.\nRoser bord (Rosa sp): S'observen brots de 3 a 14 cm de longitud, plena floració.\nPi blanc (Pinus halepensis): S'observen brots de fins a 5 cm de longitud.\nMaleïda (Linum suffruticosum): S'observen brots de fins a 9 cm de longitud, encara no es veuen les flors.\nJonça (Aphyllanthes monspeliensis): Es veuen brots de fins a 25 cm de longitud, queda encara alguna flor oberta.\nTortellatge (Viburnum lantana): S'observen brots de fins a 5 cm de longitud, i els fruits tenen fins a 8 mm de tamany.\nComentaris: tot i l'època, continua creixent l'herba a tota velocitat, quan just fa un any per aquests dies ja era ben seca. Igualment hi ha un molt bon desenvolupament dels cereals, el granat és bo tot i que hi ha alguns problemes fitosanitaris, possiblement deguts o influenciats per les pluges i les temperatures suaus de les darreres setmanes.\nEls arbres i arbustos continuen vegetant a bon ritme, florint o bé ja fructificant.\nActivitat moderada d'insectes, sobretot a migdia que la temperatura és més alta.\nEl dia ha començat ben serè i així ha continuat tot el matí, pràcticament sense cap núvol. De cara a migdia han començat a créixer núvols d'evolució al Pirineu i s'han format tempestes a l'Aragó, que en forma d'encluses ens han tapat el cel de cara a la tarda amb núvols alts i mitjos. Tot plegat es deu al pas de la cua d'un front fred molt poc actiu que tant sols provoca alguna tempesta als Pirineus i extrem sud, i núvols a la resta. Demà al matí ja s'haurà allunyat i el temps tornarà a ser ben estable, i aquesta estabilitat durarà fins el cap de setmana amb sol i augment de temperatures ja que ens afectarà una massa d'aire africana. De cara a la setmana vinent es continuen veient possibilitats de canvis de temps més marcats, amb tempestes i baixades de temperatures, però aquest fet encara no es pot confirmar ja que falta massa dies.\nLes temperatures màximes s'han situat entre els 28 i 31ºC, mentre que les mínimes han oscil·lat entre els 13 i 16ºC, amb vent fluix en règim de marinades, humitat moderada a primera hora i baixa a migdia, i visibilitat regular.\nAvui hem tornat a tenir un dia ben estable, i és que l'anticicló situat a l'Atlàntic ens afecta de ple. El matí ha estat serè, tant sols amb algun núvol al nord, i a la tarda han crescut els núvols que es formen cada tarda degut a la calor, tot plegat sempre amb domini clar del sol. La nit serà força serena i amb temperatura una mica més alta que l'anterior, mentre que demà tindrem un dia amb alguns núvols i algun ruixat a zones de muntanya, ja que ens passa un front fred poc actiu, i les temperatures es mantindran força altes. El cap de setmana torna l'estabilitat i amb temperatures ben altes, de ple estiu. Sembla que la setmana vinent hi hauria canvis, potser amb més inestabilitat i baixada de temperatures, caldrà anar-ho confirmant.\nLes màximes d'avui s'han situat entre els 27 i 30ºC, mentre que les mínimes han oscil·lat entre els 12 i 15ºC, amb vent fluix en règim de marinades.\nAvui hem tingut un dia amb característiques gairebé estiuenques, amb temperatures altes i temps tranquil, tot i que a primera hora hi ha hagut força núvols prims deguts al pas d'una cua de front molt poc activa i que s'ha allunyat ràpidament. A la tarda han crescut algunes nuvolades a zones de muntanya però no hi ha hagut precipitacions enlloc. La nit continuarà amb pocs núvols en general i temperatures menys fresques que en dies enrere, i de cara a demà continuarà l'ambient pràcticament estival, amb sol i temperatures una mica més altes que les d'avui. Aquesta situació continuarà pràcticament tot el que queda de setmana, amb sol i temperatures que a finals de setmana seran força altes, de ple estiu. És possible que de cara a la setmana vinent tinguem alguns canvis, però encara és molt aviat per veure com ens podran afectar. En la imatge del meteograma d'aquesta tarda es pot veure com les temperatures a 1500 metres d'alçada es mouran entre els 15 i 20ºC, la qual cosa implica calor d'estiu a les nostres contrades, i tant sols el diumenge es podrien assolir temperatures superiors als 20ºC en aquestes cotes, fet que implicaria calors ja força intenses. Com es veu en la imatge, a partir de dilluns la dispersió del model és molt gran, i tant pot ser que tinguem continuació de la calor, com refrescament i precipitacions. Caldrà esperar uns dies per veure com evoluciona tot plegat.\nLes temperatures màximes s'han mogut entre els 25 i 30ºC, mentre que les mínimes s'han situat entre els 9 i 12ºC, amb vent fluix de mestral a sud-oest, humitat moderada i visibilitat regular.\nT. Màxima: 25,4C\nEl dia ha estat molt més estable que els darrers dies, i tot i que a primera hora hi havia moltes boires i núvols baixos, ràpidament tot això s'ha desfet i ha dominat de forma àmplia el sol durant tot el dia, i tant sols han aparegut alguns cúmuls decoratius poc importants a migdia. Aquesta nit serà serena, amb temperatures una mica més altes que la nit passada, i de cara a demà dominarà el sol, amb lleugera pujada de temperatures. Sembla que aquesta línia de temps estable i cada dia una mica més càlid vol continuar ben bé fins a finals de setmana, quan l'ambient ja seria de ple estiu, i amb temperatures que podrien assolir o fins i tot superar els 30ºC.\nLes temperatures màximes d'avui han pujat clarament respecte a ahir i s'han assolit valors entre els 22 i 27ºC, mentre que les mínimes s'han mogut entre els 5 i 9ºC, amb vent fluix de mestral, humitat alta a primera hora i visibilitat bona.\nSembraràs quan voldras, però al juny segaràs\nAvui hem tingut un dia força insegur, amb intervals de núvols i algunes clarianes, i amb ruixats que no han estat massa importants i que han caigut preferentment al matí i migdia, per bé que s'ha reproduit algun ruixadet de cara a la tarda. A poc a poc es va allunyant la pertorbació que ens ha afectat el cap de setmana, i de cara a demà i dies posteriors el sol s'imposarà, amb algunes nuvolades de tarda a zones de muntanya i temperatures que a poc a poc aniran pujant, de manera que sembla que la segona part de la setmana serà força càlida, pràcticament de ple estiu.\nLes temperatures d'avui han continuat fresquetes, amb màximes entre els 15 i 20ºC i mínimes entre els 6 i 9ºC, i vent de mestral fluix. Visibilitat bona en general i humitat moderada.\nPublicat per Josep Raich Duarri a 11:27 Cap comentari:\nQuan plou per Sant Medard, plou quaranta dies tard\nAvui hem tingut un temps molt inestable al matí, sobretot a primera hora en que ens ha creuat un front actiu que ha portat tempestes gairebé generals, i que en conjunt han estat moderades o una mica fortes, tot i que molt irregulars pel que fa a la distribució de la precipitació. Aquestes s'han anat desplaçant d'oest a est i a partir de mig matí s'han allunyat, quedant un matí mig ennuvolat. A la tarda han crescut nuvolades que han deixat nous ruixats, menys extensos i menys importants que els del matí i que ja s'han desfet del tot, quedant un final de tarda força assolellat. La nit serà tranquil·la tot i que força fresca, i demà tornarem a tenir un dia insegur, amb possibilitat de nous ruixats a migdia o a la tarda, en conjunt no massa importants. De cara a la setmana vinent sembla que l'anticicló s'anirà imposant, amb temps estable i temperatures que aniran pujant de manera constant, i a finals de setmana l'ambient ja pot ser estiuenc.\nLes temperatures d'avui han estat força més baixes que les d'ahir, amb màximes compreses entre els 17 i 21ºC i mínimes entre els 7 i 9ºC. El vent ha bufat de direcció variable i amb cops forts durant les tempestes del matí, per anar-se imposant el vent de ponent a sud-oest de cara a la tarda. La visibilitat era molt dolenta a primera hora, per millorar clarament a partir de mig matí.\nPrecipitació: 39,7 mm\nEl fenc, curt o llarg, pel juny ha de ser segat\nEl dia avui ha començat amb intervals de núvols que fins i tot ens han deixat algun ruixat a primera hora del matí, i després durant el dia han continuat els intervals de núvols però ja sense precipitacions tret de les zones d'alta muntanya on han caigut tempestes. Estem sota el domini d'un anticicló però amb una lleugera inestabilitat en alçada que provoca aquests núvols i fins i tot algun ruixat o tempesta a zones de muntanya i preferentment a la tarda. De cara als propers dies continuarà aquest mateix tipus de temps, amb intervals de núvols i ruixats cada cop més freqüents de tarda, arribant al màxim el diumenge quan serien força freqüents a l'interior. Les temperatures seran moderadament altes, amb tendència a baixar el dissabte i sobretot diumenge. De moment no es veuen calorades a la vista a mig i llarg termini.\nPel que fa a les temperatures d'avui, les màximes s'han mogut entre els 21 i 24ºC i les mínimes entre els 7 i 10ºC, amb vent fluix en règim de marinades. Visibilitat regular i humitat moderada.\nAvui hem tingut un dia de temps absolutament estable, amb una mica de boira alta a primera hora del dia i domini clar de sol la resta de la jornada, tant sols amb quatre núvols decoratius. Tenim un anticicló instal·lat al sud del continent i de moment ens afecta de ple, assegurant-nos temps estable. De cara a demà continuarà tot igual, amb domini del sol i temperatures una mica més altes, mentre que dimecres i dijous podria aumentar lleugerament la inestabilitat, amb risc d'alguns ruixats. De moment continua la possibilitat d'un canvi de temps de cara al cap de setmana amb el pas d'un embossament d'aire fred que ens podria portar tempestes i baixada moderada de temperatures.\nPel que a a les temperatures d'avui, les màximes s'han situat entre els 21 i 26ºC, mentre que les mínimes s'han situat entre els 6 i 8ºC, amb vent fluix de mestral, baixa humitat i bona visibilitat, tret de primera hora del matí.\nLa jornada d'avui ha començat amb força boira a primera hora, però molt ràpidament s'ha anat desfent quedant un dia assolellat, tot i que amb alguns núvols que anaven circulant pel cel sense cap efecte. La propera nit serà fresca, però un xic menys que l'anterior, i demà el dia serà estable i amb temperatura més alta. De moment es va confirmant el pronòstic per a la propera setmana que indica tranquil·litat i temperatura més alta fins divendres, i amb un canvi de temps de cara al cap de setmana, amb augment de la inestabilitat, tempestes i una posterior i clara refrescada.\nPel que fa a les temperatures d'avui, les màximes s'han mogut entre els 21 i 26ºC, mentre que les mínimes han oscil·lat entre els 6 i 9ºC, amb vent de mestral fluixet amb algun cop moderat. Humitat baixa i visibilitat bona tret de primera hora del matí.\nFotografies de la setmana (27 de maig a 2 de juny de 2013)\nDilluns 27 de maig: el dia va ser força insegur amb creixement de nuvolades però no van portar-nos precipitacions. En aquesta imatge de Calaf a mitja tarda es veuen les nuvolades ja mig desfetes:\nDimarts 28 de maig: varem tenir un dia força clar i ventós sobretot a la tarda, amb molt bona visibilitat i quatre núvols decoratius. Imatge als plans de Conill a mitja tarda:\nDimecres 29 de maig: el temps va ser insegur sobretot a la tarda i a la meitat nord, amb creixement de núvols que donaven xàfecs i algunes tempestes, però que no varen arribar al sud. En aquesta imatge es veu un ruixat a primera hora de la tarda cap a la serra de Castelltallat:\nDijous 30 de maig: el dia va ser molt ventós, amb núvols que anaven circulant de nord a sud però que degut a la baixa humitat de l'atmosfera, no varen deixar precipitacions pràcticament:\nDivendres 31 de maig: aquell dia va continuar bufant el vent amb força i, com sol passar en aquests casos, els núvols corrien a gran velocitat empesos pel vent, sempre amb bona visbilitat:\nDissabte 1 de juny: el dia va començar amb molts núvols lenticulars que es formen a sotavent del Pirineu per efecte del vent de mestral, més tard es van anar trencant quedant un dia ben assolellat:\nDiumenge 2 de juny: avui tenim un dia molt tranquil i serè, amb bona visibilitat un cop s'ha desfet la boira que hi havia a primera hora del matí:\nPublicat per Josep Raich Duarri a 12:48 Cap comentari:


Posseir un web de manera intel·ligent és més que tenir una “smartweb’ – Anna Serrano Coll\nBrowse: Home / Posseir un web de manera intel·ligent és més que tenir una “smartweb’\nPosseir un web de manera intel·ligent és més que tenir una “smartweb’\nAnnaSeCo-Admin / 2015 / Comentaris tancats a Posseir un web de manera intel·ligent és més que tenir una “smartweb’ / comunicació online, optimizacio seo, xarxes socials\nFa pocs dies, un dels meus socis em va regalar una frase que em va encantar. De fet, quan la va formular gairebé m’aixeco i em poso a aplaudir motiu pel qual no em vaig poder refrenar i li vaig demanar permís per apuntar-la i prendre-la prestada, a fi de poder-la compartir amb tu, que ara llegeixes aquest bloc.\nEll es va prestar encantat, cosa que li agraeixo, així que aquí va la frase:\n“Es pot tenir una pàgina web perquè a un li han dit que les empreses han de tenir pàgina web, però això és molt diferent a tenir una pàgina web de manera intel·ligent”.\nEn poc temps hem viscut un canvi radical en la manera en què les empreses es comunicaven. Ja no parlo del moment en què van saltar a internet amb les primeres pàgines web, que va! Tampoc em refereixo a quan vivim l’onada de les pàgines web en Flash —avui convertides en un maldecap per al posicionament—, o quan tot CEO que es fes valer havia de tenir un bloc.\nTenir un web. Estratègia de comunicació\nEl fet de tenir un web és avui dia molt més que “estar present”: per a les empreses tenir un web ha de formar part d’una estratègia de comunicació àmplia, que integri activitat online i offline, en la qual el web és un canal més , entre molts altres, siguin convencionals o es trobin entre els més moderns.\nAvui en dia, tenir una estratègia de comunicació corporativa online, significa moltes coses i les intento sintetitzar:\nVisualitzar com es posiciona i com ha de posicionar la marca, el servei i / o el producte comercialitzat en el món digital per complir amb els objectius estratègics corporatius.\nDeterminar objectius estratègics específics per a la comunicació online, tenint en compte que el context comunicatiu, els destinataris i format del missatge s’han d’adaptar a les formes de comunicació en línia. Aquest pot significar la necessitat de plantejar estratègies globals, offline i online, des de la direcció corporativa aprofitant els avantatges que ofereix cada tipus de comunicació.\n‘Campanyitzar’ els objectius estratègics que, platejats com un missatge tindran la capacitat de ser encapsulats adequadament per a cada canal, per a cadascun dels perfils de consum i perfil d’usuari, que trobem en cadascun d’aquests canals.\nAdaptar-se a les particularitats comunicatives de cada canal online: tant els canals propis (web, blogg, xarxes socials privades) com els canals socials. Això es refereix tant a l’estètica com als continguts.\nAvui en dia, desenvolupar una estratègia de comunicació significa integrar, com mai s’ha fet fins ara, la gerència en màrqueting i comunicació amb la part més executiva d’aquesta. I deixa que t’informi que aquest repte val tant per a les grans, com per a les petites empreses.\nUn article d’Anna Serrano Coll (c)\n← Be water. Organitzacions líquides per a comunicar millor\n“Sr Google, per què ja no m’estima?” El buscador enfonsa les webs no responsive per a mòbils →


De les autofotos i de viatjar sol - Connexió #Badalona\nDe les autofotos i de viatjar sol\n[POSTALS ESTIU 09]És difícil fer-se una foto mentre un camina, i més encara que surti bé, que l’enquadre tingui una mica de gràcia, i que la llum no molesti, que digui coses. Aquesta foto està presa a Seneca Falls, al nord de l’estat de Nova York, aquest estiu i és una captura providencial d’un matí deliciós a les antigues terres de les Sis Nacions Índies. La imatge mostra el moviment del caminador i regala un bon tros de cel. En la cara del fotògraf s’hi nota també un sol amable, que fa venir ganes d’estripar tots els mapes i tastar la ruta a la deriva. És una de les diverses fotos que m’he autofet aquest agost en el meu curt però intens viatge pel nord-est dels Estats Units (bàsicament Filadèlfia, Pittsburgh, una part de l’estat de NY i Massachussets i Boston). Ha estat la meva primera experiència com a viatger solitari. En vindran d’altres, segur. Crec que, d’alguna manera que no és fàcil d’explicar, es nota per la foto, això.\n24 d'agost de 2009 a les 10:53 am\nFa anys que acostumo a viatjar sola. És fer-ho en completa llibertat, decidint en tot moment, i sense haver de consensuar res, on t’aturaràs, quins canvis faràs en l’itinerari que havies previst, si dines en un restaurant, sobre la gespa d’un park o la cafeteria del museu que estàs visitant. I si ets una persona a qui costa concetrar-se en més d’una cosa –el meu cas– és molt millor viatjar en solitari, “veus” més coses, perquè cap conversa distreu la teva atenció.\nTambé té incovenients, però, espcialment per a una dona i segons el país on vagis. Hi ha llocs on m’hauria agradat sortir a la nit i no he gosat fer-ho, I hi ha països que no he visitat perquè em fa basarda fer-ho sola. Un altre incovenient –independentment que siguis home o dona– és que, als aeroports o estacions, has de carregar amb totes les coses que duus quan vols anar al lavabo.\nAquesta entrada s'ha publicat dins de El planeta petit per oriol_llado | Deixa un comentari. Afegeix a les adreces d'interès l'enllaç permanent


Visita a L´esplai La Florida - Cecac\nEl passat 7 de novembre, l’alumnat de 2n del CFGS d’Educació Infantil del centre de Via Barcino, van visitar l’Esplai la Florida. L’Associació Club d’Esplai La Florida és una entitat sense afany de lucre que té per missió l’educació en valors dels infants i joves en el seu temps lliure. Està ubicada al barri de la Florida de l’Hospitalet de Llobregat.\nEl nostre alumnat va poder conèixer tots els projectes socioeducatius que l’entitat realitza al barri i la ciutat de l’Hospitalet.\nSi voleu seguir l’entitat i conèixer tots els projectes que realitzen, podeu visitar la seva pàgina web: http://www.esplaiflorida.org/


Serveis Multimedia | calafellonfire Canal Baix Penedès Canal Calafell\nEls teus clients són visuals, dóna’ls el que necessiten.\nEmmarcat dins l’estratègia digital considerem les publicacions en vídeo com una eina molt poderosa de persuasió i fidelització.\nEns posem a la teva pell, dissenyem les produccions per que el teu public objectiu senti que li dones el que li cal.\nAcompanyant els vídeos corporatius podem, de manera opcional, fer sessions fotogràfiques en els que mostrar el producte amb més força.\nNo tot s’ha de tractar de la mateixa manera. Tanmateix no sempre cal un vídeo corporatiu, consensuarem el que realment et cal.\nGràcies al Canal Baix Penedès podem incloure la teva publicitat en els espais informatius. D’aquesta manera ens garantim la teva visibilitat en el moment. Un cop passa la notícia no editem els vídeos i històricament sempre hi seràs.\nEl vídeo és un element transportable des del web cap a qualsevol xarxa social, els usuaris senten curiositat sobre aquest tipus de treball i ens dóna l’oportunitat de lluir completament el contingut de la marca.\nS’ha de pensar en la comunicació com una cosa viva, de vegades un format d’informatiu és més eficient que un publicitari pur. T’ajudarem a triar el format que li cal al teu client. Encara dubtes del que li cal al teu negoci?


Revifa la candidatura de Jordi Montaña al rectorat de la UVic | Osona.com\nRevifa la candidatura de Jordi Montaña al rectorat de la UVic\nLa retallada pressupostària que haurà de patir la universitat hauria fet retirar-se de la cursa a Francesc Codina, el candidat de consens. El mateix Codina, Pere Quer i Marta Otero ho neguen (nota de premsa de la terna de candidats de la UVic).\nper Redacció osona.com, 28 de juny de 2010 a les 15:02 |\nActualitzat, 15:00 hores\nRespecte a les informacions aparegudes avui al digital osona.com, els sotasignats manifesten:\n1. No s'ha retirat cap dels tres candidats a rector que comparteixen el programa sorgit de la comunitat universitària de la UVic.\n2. No s'ha produït cap entrevista dels tres candidats de la UVic amb el Dr. Jordi Montaña ni està previst que es produeixi.\n3. Des de la Generalitat de Catalunya no s'ha plantejat a cap dels tres candidats de la UVic cap previsió de retallades pressupostàries.\nDr. Francesc Codina\nDra. Marta Otero\nDr. Pere Quer\nPublicat, 11:48 hores\nEl procés electoral al rectorat de la Universitat de Vic (UVic) no s’atura i els esdeveniments se succeeixen a ritme de vertigen. Quan tot semblava dat i beneit, amb Francesc Codina com a candidat de consens, la situació ha donat un nou tomb de 180 graus durant les darreres hores. Quan ja semblava que la seva opció estava descartada, ha tornat a revifar el nom del professor Jordi Montaña i Matosas, doctor Enginyer Industrial i catedràtic de la Universitat Ramon Llull, que sempre ha estat el candidat preferit de l’alcalde de Vic i president de la Fundació Universitària Balmes (FUB), Josep Maria Vila d’Abadal.\nMontaña torna a aparèixer amb força a les enquestes, ja que sembla que Francesc Codina podria haver declinat la possibilitat d’encapçalar el nou període de la UVic. La raó, les exigències de la Generalitat d’una gran retallada pressupostària, per tal de fer viable econòmicament la universitat. El nou rector haurà de fer anar les tisores i, a més de congelar o reduir alguns sous, també haurà de plantejar-se acomiadar personal, entre professors i administratius. La reducció de personal es vincularia a la supressió d'algunes carreres que no entren al Pla de Bolonyà. L’envergadura de l’operació podria haver fet desistir Codina, molt vinculat a tota la comunitat universitària.\nUn portaveu autoritzat de la Universitat ha negat a Osona.com que hi hagi hagut una pressió per part de la Generalitat per reduir les despeses, però que sí que s'ha reclamat un nou pla estratègic global. "En tot cas, ja hi ha un pla que es porta a terme des de l'any passat i s'estan aplicant unes mesures que permetran salvar el dèficit a final de curs", ha explicat. "Tampoc hi ha previst cap acomiadament massiu de gent, sino només alguns dels professors les carreres dels quals desapareixeran. Però tot d'una manera ordenada i progressiva", ha afegit.\nLes possibilitats de Montaña també han crescut després d’una trobada que ell mateix ha tingut amb els tres candidats proposats per la comunitat universitària (Francesc Codina, Pere Quer i Marta Otero). Als representants de la UVic els hauria convençut força el discurs de Montaña i estarien disposats no boicotejar la seva elecció i retirar-se del procés electoral.\nMontaña, de campanya per Vic\nLa nova conjuntura es fa més que evident en un altre moviment del candidat preferit de Vila d’Abadal. Montaña ha anunciat que demà dimarts serà a Vic per fer campanya i per concedir algunes entrevistes a diversos mitjans, entre els quals també hi ha Osona.com (l’entrevista està concertada a les 10 del matí).\nEn tot cas, la decisió final de tot l’entrellat la prendrà el Patronat de la FUB, que es reunirà el proper dimecres, dia 30 de juny. De moment, Vila d’Abadal guarda silenci i prefereix posar totes les cartes al damunt de la taula a la trobada. Recordem que el president de la FUB va assegurar als membres de la comunitat universitària, en una reunió celebrada a la mateixa UVic, que respectaria els candidats que presentessin i que no acceptaria un rector que no tingués el suport d’aquesta comunitat.\nAmb aquesta concessió, semblava que Vila d’Abadal descartava la seva primera opció de Montaña. De totes maneres, això canvia si els tres candidats escollits per la comunitat fan efectiva la seva renúncia.\nLa propera entrega, demà, amb l’entrevista a Jordi Montaña. L’entrega final, el dimecres amb la decisió del Patronat.\nL'elecció del nou rector a la UVic, Societat, Jordi Montaña, Francesc Codina, Universitat de Vic, Assumpta Fargas\nPer Anònim el 29 de juny de 2010 a les 10:31\nPublicar informacions com aquestes és propi només de l'anomenada "premsa groga". Ganes de desestabilitzar i prou. Agraeixo també el comunicat d'aclariment.\nNo és un desmentiment\nPer OSONA.COM el 28 de juny de 2010 a les 22:06\nBenvolgut "estudiant de la UVic": Si llegeixes amb atenció el comunicat, veuràs que el signen els tres candidats de la comunitat universitària, no pas Osona.com. Per tant, són ells qui desmenteixen la informació que hem publicat. Nosaltres no l'hem desmentit per enlloc. OSONA.COM\nPer estudiant UVic el 28 de juny de 2010 a les 18:42\nSi les informacions no són del tot certes, per què les publiqueu? Abans d'haver de fer un comunicat desmentint el que heu dit, assegureu-vos de les coses, perquè si no us convertiu en un mitjà de comunicació molt poc fiable... Esperem que la proposta de Montaña no prosperi. Estudiant de la UVic\nPer Anònim el 28 de juny de 2010 a les 17:42\nEn què quedem doncs es retira o no la candidatura del doctor Codina? Els han amenaçat de retallar-los la dotació als de la universitat o no? S'han entrevistat els tres candidats amb el doctor Montanyà o no? Demà a l'entrevista d'Osona.com amb el doctor Montanyà sortirem de dubtes de qui diu la veritat.\nPer Joan Ballana el 28 de juny de 2010 a les 16:55\nCom a lector, agraeixo el comunicat d'aclariment. Joan Ballana\nPer Anònim el 28 de juny de 2010 a les 14:43\nRespecte a les informacions aparegudes avui al digital osona.com, els sotasignats manifesten: 1. No s'ha retirat cap dels tres candidats a rector que comparteixen el programa sorgit de la comunitat universitària de la UVic. 2. No s'ha produït cap entrevista dels tres candidats de la UVic amb el Dr. Jordi Montaña ni està previst que es produeixi. 3. Des de la Generalitat de Catalunya no s'ha plantejat a cap dels tres candidats de la UVic cap previsió de retallades pressupostàries. Dr. Francesc Codina Dra. Marta Otero Dr. Pere Quer\nPer Opinio 1 el 28 de juny de 2010 a les 11:58\nA la Universitat de Vic, també manen els mercats.